Up-530/03
Natisni
Opravilna št.:
Up-530/03
Datum odločitve:
12. 1. 2005
ECLI:
ECLI:SI:USRS:2005:Up.530.03
Akt:
Ustavna pritožba A. A. zoper sklep Okrajnega sodišča v Mariboru št. I 02/01478 z dne 5. 7. 2002 in zoper sklep Okrajnega sodišča v Mariboru št. I 2002/01478 z dne 4. 4. 2002
Izrek:
Ustavna pritožba A. A. zoper sklep Okrajnega sodišča v Mariboru št. I 02/01478 z dne 5. 7. 2002 in zoper sklep Okrajnega sodišča v Mariboru št. I 2002/01478 z dne 4. 4. 2002 se zavrže.
Evidenčni stavek:
Po prvem odstavku 51. člena Zakona o Ustavnem sodišču ( v nadaljevanju ZUstS) je mogoče ustavno pritožbo vložiti šele, ko so izčrpana vsa redna in izredna pravna sredstva. Pritožnik ni izkazal, da bi zoper izpodbijana sklepa Okrajnega sodišča vložil pravna sredstva. Ker torej zoper izpodbijana sklepa sodišča prve stopnje niso izčrpana niti redna pravna sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
31. 7. 2003
Vrsta odločitve:
sklep
Vrsta rešitve:
zavrženje
Dokument:
US24312
Up-530/03-4
12. 1. 2005
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 21. decembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba A. A. zoper sklep Okrajnega sodišča v Mariboru št. I 02/01478 z dne 5. 7. 2002 in zoper sklep Okrajnega sodišča v Mariboru št. I 2002/01478 z dne 4. 4. 2002 se zavrže.
Obrazložitev
1. Pritožnik z ustavno pritožbo izpodbija v izreku navedena sklepa Okrajnega sodišča. V ustavni pritožbi navaja, da je za izpodbijani sklep o izvršbi št. I 2002/01478 z dne 4. 4. 2002 izvedel po tem, ko je ta postal pravnomočen, ugovora zoper navedeni sklep pa ni vložil med drugim tudi zaradi stroškov postopka. Zatrjuje tudi, da mu izpodbijani sklep Okrajnega sodišča v Mariboru št. I 02/01478 z dne 5. 7. 2002 ni bil vročen, ker je bil v času vročanja na dopustu, zaradi česar ni mogel pravočasno vložiti pritožbe. S temi navedbami pritožnik zatrjuje kršitev pravice do pravnega sredstva iz 25. člena Ustave.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. Ker pritožnik vlaga ustavno pritožbo zoper sklepa Okrajnega sodišča, zoper katera še ni izčrpal niti rednih pravnih sredstev, je bilo treba ustavno pritožbo zavreči. Ugovor, da mu izpodbijana sklepa nista bila pravilno vročena, na odločitev o dopustnosti ustavne pritožbe ne vpliva.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger